EXPOSICIÓN PÚBLICA LISTAS COBRATORIAS DO IMPOSTO SOBRE BENS INMOBLES E DA SÚA COBRANZA–LIQUIDACIÓNS DERIVADAS DE PROCEDEMENTOS DE VALORACIÓN COLECTIVA IMPLEMENTADOS POLA XERENCIA TERRITORIAL CATASTRO DE PONTEVEDRA–CONCELLO DE MOS
ADMINISTRACIÓN LOCAL — Provincial — Deputación Provincial (Recadación, 28/09/2023)

EXPOSICIÓN PÚBLICA DAS LISTAS COBRATORIAS DO IMPOSTO SOBRE BENS INMOBLES DE NATUREZA URBANA E DA SÚA COBRANZA–LIQUIDACIÓNS DERIVADAS DOS PROCEDEMENTOS DE VALORACIÓN COLECTIVA IMPLEMENTADOS POLA XERENCIA TERRITORIAL DO CATASTRO DE PONTEVEDRA. Por medio do presente anuncio iniciase o trámite de información pública da lista cobratoria do Imposto sobre Bens Inmobles de natureza urbana do IBI correspondentes ás liquidacións tributarias derivadas dos procedementos de valoración colectiva (expedientes 347233.36/20, 316890.36/21 e 198741.36/21) implementados pola Xerencia Territorial do Catastro de Pontevedra no Concello de Mos. As devanditas liquidacións foron aprobadas por Resolución de Tesourería de data 22/06/2023. De acordo co establecido no artigo 77.4 do RD Lexislativo 2/2004 de 5 de marzo, do texto refundido da lei de facendas locais (TRLFL):”Non será necesaria a notificación individual das liquidacións tributarias nos supostos en que, de conformidade cos artigos 65 e seguintes desta lei, practicáronse previamente as notificacións do valor catastral e base liquidable previstas nos procedementos de valoración colectiva.” Esta exposición ao público ten carácter de notificación colectiva ó abeiro do artigo 102.3 da Lei 58/2003 xeral tributaria, remitíndose ao Concello a efectos da súa inserción no taboleiro de edictos. De acordo co establecido no artigo 14.2 do RD Lexislativo 2/2004 de 5 de marzo, do texto refundido da lei de facendas locais e demais disposicións vixentes na materia, contra a citada Resolución e as liquidacións incluídas nela poderase interpor recurso de reposición ante a Tesourería da Deputación provincial no prazo dun mes contado a partir do día seguinte ao de finalización da exposición pública, previo ao contencioso-administrativo. A citada lista cobratoria contén datos de carácter persoal amparados pola lei de protección de datos, polo que cada persoa interesada poderá consultar exclusivamente e na súa integridade os rexistros relativos á súa débeda tributaria no CONCELLO DE MOS, e nas oficinas do ORAL durante o período de exposición ao público, que comprenderá dende o 2 de outubro ata o 03 de novembro de 2023, ambas datas incluídas. De conformidade co previsto nos artigos 18, 24 e 25 da Ordenanza Fiscal Xeral do órgano de xestión tributaria e recadación de recursos locais–ORAL, en relación co artigo 62.3 da Lei 58/2003, xeral tributaria e cos artigos 23, 24 e 25 do Regulamento xeral de recadación, de 29 de xullo de 2005, comunícaselle ás persoas interesadas que o período voluntario de cobranza do Imposto sobre Bens Inmobles de natureza urbana do (IBI) das liquidacións tributarias derivadas dos procedementos de valoración colectiva implementados pola Xerencia Territorial do Catastro de Pontevedra no CONCELLO DE MOS, se inicia o día 02 de outubro e finaliza o 04 de decembro de 2023, ámbalas dúas datas incluídas. Formas e lugares de ingreso: Advertencia legal: o vencemento do prazo de ingreso en período voluntario sen que se satisfaga a débeda determinará o inicio do período executivo e as débedas serán esixidas a través do procedemento de prema, devengándose as correspondentes recargas do período executivo, xuros de mora e, no seu caso, as custas que se produzan. Oficinas de atención tributaria presenciais a atención ao público nas oficinas do ORAL farase no seu caso a través do sistema de cita previa, que se solicita a través das seguintes canles: